Ghamidi Sahab And Prohibition Of Alcohol
آپ کی بات درست ہے کہ سد ذریعہ کے ممنوعات اصلا حرام نھیں ہوتے۔ اس لیے اگر کوئی ان کا ارتکاب کرتا ہے تو اسے قانونی لحاظ سے حرمت کا شکار ہونا نہیں کہیں گے۔ تاہم سد ذرائع کے اقدامات میں کم اور زیادہ شدت کا فرق ہے۔ جو اقدامات گناہ کے بالکل قریب لے جائیں ان سے زیادہ شدت سے روکا گیا ہے۔ جیسے اللہ کا ارشاد ہے کہ زنا کے قریب بھی مت جاؤ۔ چنانچہ سد ذریعہ کے ممنوعات حلال نہیں ہوتے اگرچہ اصلا حرام نھیں ہوتے۔
خدا نے سد ذریعہ کی تحت جن چیزوں کو حرام قرار دیا ہے اس کی حرمت ایک فقیہ کے سد زریعہ کی تجویز کردہ حرمت کے مقابلے میں صریح بھی ہے اور شدید تھی۔ خدا نے جن چیزوں کو سد ذریعہ کے طور پر حرام کیا ہے ان میں بھی درجات کا فرق ہے۔ کچھ کو صرح حرمت میں شمار کیا ہے جیسے زنا اور کچھ کو مکروہات کے دائرے میں جیسے زنا کے قریب جانا اور کچھ کو آداب کے دائرے میں جیسے مردوں اور عورتوں کے اختلاط کے آداب ۔
نتیجے میں یکساں ہونے سے نوعیت میں یکساں ہونا لازم نہیں آتا۔ مثلا اللہ نے شرک کو بھی حرام کہا ہے اور بتوں کے نام پر دیا کھانا کھانا بھی حرام کہا ہے۔ دونوں کی نوعیت میں فرق ہے مگر دونون نتیجے کے اعتبار سے حرام ہیں۔